<classify> Kwa takribani miaka minne Simba imekuwa ikifanya katika ligi kiasi cha kukosa tiketi za michuano ya kimataifa, hali iliyoibua kelele za mara kwa mara kutoka kwa mashabiki wanaodai kuchoshwa na kufanya vibaya kwa timu yao ambayo kwa mara ya mwisho ilitwaa ubingwa wa Ligi Kuu msimu wa 20112012.Akizungumza na gazeti hili jana, Rais wa Simba, Evans Aveva alisema uongozi wake unafanya kazi chini ya kamati ya usajili na benchi la ufundi kuhakikisha wanasajili kikosi chenye ushindi msimu ujao unaotarajiwa kuanza Agosti mwaka huu.Kauli ya Aveva imekuja kufuatia malalamiko ya baadhi ya mashabiki wa timu hiyo kuhusu timu kufanya vibaya huku sababu kubwa ikitajwa usajili mbovu.Tunafahamu jinsi mashabiki wetu wanavyoumia, lakini hata sisi tunaumia pia kwani sote tunaipenda timu yetu na tunataka ifanye vizuri... ninachowaomba ni utulivu wao watulie nasi tutatengeneza timu nzuri tu, alisema Aveva aliyeingia madarakani mwaka 2014.Kuhusu mkutano mkuu uliopangwa kufanyika Julai 10, mwaka huu amewataka wanachama kujitokeza kwa wingi kuwasilisha maoni yao badala ya kulalamika sehemu zisizo rasmi.  <topic>: MICHEZO 